CELEX: 62018CA0361
Language: lv
Date: 2019-06-06 00:00:00
Title: Lieta C-361/18: Tiesas (sestā palāta) 2019. gada 6. jūnija spriedums (Szekszárdi Járásbíróság (Ungārija) lūgums sniegt prejudiciālu nolēmumu) — Ágnes Weil/Géza Gulácsi (Lūgums sniegt prejudiciālu nolēmumu — Tiesu iestāžu sadarbība civillietās — Regula (ES) Nr. 1215/2012 — 66. pants — Piemērojamība laikā — Regula (EK) Nr. 44/2001 — Materiālā piemērošanas joma — Civillietas un komerclietas — 1. panta 1. punkts un 2. punkta a) apakšpunkts — Izslēgtie jautājumi — Laulāto mantiskās attiecības — 54. pants — Lūgums izdot apliecību par to, ka izcelsmes dalībvalsts tiesas pasludināts spriedums ir izpildāms — Tiesas spriedums par parādu, kurš radies, izbeidzot no nereģistrētām partnerattiecībām izrietošas mantiskās attiecības)

5.8.2019   
            
            
               LV
            
            
               Eiropas Savienības Oficiālais Vēstnesis
            
            
               C 263/18
            
         
      Tiesas (sestā palāta) 2019. gada 6. jūnija spriedums (Szekszárdi Járásbíróság (Ungārija) lūgums sniegt prejudiciālu nolēmumu) — Ágnes Weil/Géza Gulácsi
      (Lieta C-361/18) (1)
      
      (Lūgums sniegt prejudiciālu nolēmumu - Tiesu iestāžu sadarbība civillietās - Regula (ES) Nr. 1215/2012 - 66. pants - Piemērojamība laikā - Regula (EK) Nr. 44/2001 - Materiālā piemērošanas joma - Civillietas un komerclietas - 1. panta 1. punkts un 2. punkta a) apakšpunkts - Izslēgtie jautājumi - Laulāto mantiskās attiecības - 54. pants - Lūgums izdot apliecību par to, ka izcelsmes dalībvalsts tiesas pasludināts spriedums ir izpildāms - Tiesas spriedums par parādu, kurš radies, izbeidzot no nereģistrētām partnerattiecībām izrietošas mantiskās attiecības)
      (2019/C 263/22)
      Tiesvedības valoda — ungāru
      
         Iesniedzējtiesa
      
      Szekszárdi Járásbíróság
      
         Pamatlietas puses
      
      
         Prasītāja: Ágnes Weil
      
         Atbildētājs: Géza Gulácsi
      
         Rezolutīvā daļa
      
      
                  1)
               
               
                  Padomes Regulas (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās 54. pants ir jāinterpretē tādējādi, ka dalībvalsts tiesai, kurā iesniegts lūgums izdot apliecību par izcelsmes dalībvalsts tiesas taisīta sprieduma izpildāmību, tādā situācijā kā pamatlietā, kad izpildāmo spriedumu pasludinājusī tiesa, to taisot, nav lēmusi par šīs regulas piemērojamību, ir jāpārbauda, vai lieta ietilpst minētās regulas piemērošanas jomā.
               
            
                  2)
               
               
                  Regulas Nr. 44/2001 1. panta 1. punkts un 2. punkta a) apakšpunkts ir jāinterpretē tādējādi, ka tāda lieta kā pamatlieta, kuras priekšmets ir lūgums izbeigt mantiskās attiecības, kas izriet no nereģistrētām partnerattiecībām, ir pieskaitāma “civillietām un komerclietām” šī 1. punkta izpratnē un tādējādi ietilpst šīs regulas materiālajā piemērošanas jomā.
               
            
         (1)  OV C 311, 3.9.2018.